Jami’ar Umaru Musa Yar'aduwa, dake cikin birnin Katsina wacce akafi sani da suna Jami’ar Jihar Katsina, a karkashin Dokar Jihar Katsina mai lamba 7 na Satumbar, 2006. Prof. Sanusi Mamman ne shugaban a jami'ar wato, (Vice Chancellor). kuma ya gaje shugabancin ne daga hannun tsohon shugaban Prof. Idris Isah Funtua. An kirkiro Jami’ar a sheakara ta 2006 a Jihar Katsina don zama tushen ci gaban tattalin arziki, fasaha da siyasa na Jahar ta hanyar samar da ƙwararrun masaniyar ɗan adam ta hanyar salon koyarwa na fuska da fuska da na nesa. Burin gwamnati ne da al'ummar jihar Katsina su kafa jami'ar da zata shiga jerin kwararrun Jami'oin duniya ta hanyar sadarwa na zamani wato(ICT). Jami'ar ta fara shirye-shiryen karatun ne a cikin watan Janairun, shekarar 2007 a wani rukunin lokaci na wucin gadi wanda ke Hassan Usman Katsina Polytechnic, Katsina. Majalisar Dokokin Jihar Katsina ta yanke shawarar canzawa makarantar suna daga "Jami'ar Jahar Katsina" watau (Katsina State University) zuwa "Jami'ar Umaru Musa Yar'aduwa, Katsina" (Umaru Musa Yar'aduwa University, Katsina) a ranar 08 ga watan Aprelu, shekarar 2009.